KIRJALLINEN KYSYMYS E-3582/00 esittäjä(t): Ria Oomen-Ruijten (PPE-DE) komissiolle. ESR:n määrärahojen maksamatta jääminen.



Virallinen lehti nro 163 E , 06/06/2001 s. 0170 - 0171



KIRJALLINEN KYSYMYS E-3582/00 esittäjä(t): Ria Oomen-Ruijten (PPE-DE) komissiolle (17. marraskuuta 2000) Aihe: ESR:n määrärahojen maksamatta jääminen Maastrichtissa toimiva ABB Management Consulting Group haki äskettäin konkurssia yhdessä neljän samankaltaisen yrityksen kanssa. Välitön syy tähän oli se, että ne eivät koskaan saaneet määrärahoja, jotka Euroopan sosiaalirahasto oli niille jo myöntänyt. Konkurssi merkitsee myös monien hyödyllisten innovaatio- ja työllisyyshankkeiden menemistä hukkaan. ABB-ryhmä on esittänyt ESR:lle yhteensä noin 1,8 miljoonan guldenin korvausvaatimuksen. Kyseisissä yrityksissä suoritetut tilintarkastukset eivät ole antaneet aihetta minkäänlaisiin syytöksiin siitä, että ESR:n myöntämiä varoja olisi käytetty väärin. 1. Onko komissio tietoinen edellä mainitusta asiasta? 2. Miten komissio selittää sen, että ESR:n myöntämät määrärahat jäivät maksamatta? 3. Aikooko komissio tosiasiassa maksaa kyseisille yrityksille summat, joihin niillä selvästikin on oikeus? a) Jos aikoo, mihin mennessä ja mitä menettelyä noudattaen? b) Jos ei aio, miksi? Anna Diamantopouloun komission puolesta antama vastaus (30. tammikuuta 2001) 1. Komissio ei ole ollut tietoinen kyseisestä tapauksesta. 2. Tehtävään nimetty viranomainen vastaa Euroopan sosiaalirahaston (ESR) tukien varsinaisesta maksamisesta. Alankomaiden tapauksessa maan viranomaiset ovat antaneet maksutehtävän ESF-Netherlandsille, joka on työvoimahallinnon alaisuudessa toimiva yksikkö. Komissio siirsi huhtikuussa 2000 Alankomaiden viranomaisille ESR:n viimeisen erän kautta 19941999 varten. Vuosien 19941996 sääntöjenvastaisuuksien perusteella toteutettua vähäistä pidätystä lukuun ottamatta Alankomaiden viranomaisille on maksettu kaikki kaudeksi 19941999 tarkoitetut ESR:n varat. Viimeksi kuluneiden puolentoista vuoden aikana monissa Alankomaiden ESR-hankkeissa on havaittu sääntöjenvastaisuuksia. Alankomaiden työ- ja sosiaaliministeri varoitti Alankomaiden parlamenttia 19. lokakuuta 2000 päivätyssä kirjeessä, jossa esitettiin, että työvoimahallinnon toimittamissa tarkastuksissa oli siihen mennessä todettu erittäin paljon sääntöjenvastaisuuksia. Esimerkiksi vuoden 1998 hankkeissa sääntöjenvastaisuuksien määrä on arviolta jopa 47 prosenttia. Tämä tarkoittaa, että komissiolle on maksettava takaisin huomattavia rahamääriä. 3. a) Alankomaiden viranomaisten ei komission tehtävänä on päättää, mitkä hankkeet ovat oikeutettuja saamaan kokonaisuudessaan ESR:n tuet, jotka on määritetty hankkeita koskevissa, työvoimahallinnon hyväksymissä alkuperäisissä hakemuksissa. Ohjelmakausi 19941999 on saatettava päätökseen ennen 31. joulukuuta 2002. Periaatteessa on mahdollista, että Alankomaiden viranomaiset päättävät lykätä lopullisen maksupyyntönsä esittämistä tuohon päivämäärään asti. Näin Alankomaiden viranomaisilla olisi riittävästi aikaa huolehtia ESR:n tukien lopullisesta maksamisesta yksittäisille hankkeiden toteuttajille. b) Komissio itse ei päätä, maksetaanko yksittäiselle hankkeen toteuttajalle vai ei. Siitä päättävät yksinomaan Alankomaiden viranomaiset.